open-index/open-wikipedia-markdown huggingface dataset:
Microsoft Pasianssikokoelma

**Microsoft Pasianssikokoelma** on Microsoft Windowsin videopeli, joka sisältyy Windows 10:een ja Windows 11:een. Arkadiumin, Smoking Gun Interactiven ja Next Level Gamesin Microsoft Casual Games -merkin alla kehittämä pasianssikokelma yhdistää Klondiken, Vapaakentän ja Spider-pasianssin, jotka sisältyivät aiempiin Windows-versioihin. Se esittelee myös Pyramidin ja TriPeaksin Windowsille ensimmäistä kertaa sekä uusia päivittäisiä haasteita ja teemoja. (Vanhempi versio Pyramidista oli aiemmin mukana *[[Microsoft Entertainment Pack|Microsoft Entertainment Pack 2:ssa]]* nimellä "Tut's Tomb", ja TriPeaksin vanhempi versio oli aiemmin mukana *Microsoft Entertainment Pack 3*:ssa; molemmat pääsivät *[[Microsoft Entertainment Packin paras|Best of Microsoft Entertainment Pack -pakettiin]]*.) Toisin kuin Windows 7:n ja aiempien versioiden pelit, Microsoft Pasianssikokoelma on freemium mainosohjelma, jossa on Xbox Live -integraatio.

Sovelluksen keskitinpohjainen suunnittelu sai alun perin inspiraationsa Windows 8 :n aloitusnäytön suunnittelusta vuonna 2012. Tuolloin kehittäjät pitivät peliä työkaluna, joka auttaa käyttäjiä tutustumaan Windows 8:aan paremmin. Toisin kuin edeltäjänsä, Microsoft Pasianssikokoelma päivitetään Microsoft Storen kautta ja kommunikoi Microsoft-palvelimen kanssa saavutusten seuraamiseksi ja päivittäisten haasteiden tarjoamiseksi.

## Lähteet

## Aiheesta muualla
* Microsoft Solitaire Collection Microsoft Storessa
* Microsoft Solitaire Collection MSN Gamesissa
Atropatene

**Atropatene** (, ) eli **Media Atropatene** oli vuoden 323 eaa. tienoilla perustettu kuningaskunta nykyisen Iranin Azerbaidžanin alueella.

## Hallitsijat
Suunnistuksen maailmanmestaruuskilpailut 2022

**38. suunnistuksen maailmanmestaruuskilpailut** järjestettiin Tanskassa 26.–30. kesäkuuta 2022. Sprinttiviesti kilpailtiin Koldingissa. Pudotussprintit järjestettiin Fredericiassa ja sprinttikilpailut Vejlessä.

Sprinttiviestin voitti Ruotsi. Kilpailun tuloksista tehtiin useita vastalauseita, koska osa joukkueista juoksi pitkän matkaa kielletylle tonttialueelle ennen kuin palasi takaisin. Kilpailun tuomarineuvosto hyväksyi kuitenkin suoritukset. Pudotussprintin, joka oli MM-kilpailujen ohjelmassa ensimmäisen kerran, voittivat Matthias Kyburz ja Tove Alexandersson. Sprintin voittivat Kasper Fosser ja Megan Carter-Davies.

## Tulokset
### Sprinttiviesti
26. kesäkuuta

### Pudotussprintti
28. kesäkuuta

#### Miehet

#### Naiset

### Sprintti
30. kesäkuuta

#### Miehet

#### Naiset

## Lähteet
* Tapahtuman tiedot Kansainvälisen suunnistusliiton sivulla

### Viitteet

## Aiheesta muualla
* Tapahtuman viralliset kotisivut
Porin lukio

**Porin lukio** on Porin Riihikedossa sijaitseva noin 1275 opiskelijan lukio. Se aloitti toimintansa vuonna 2021.

## Historia
Porin lukio perustettiin vuonna 2021, kun Porin suomalaisen yhteislyseon lukio ja Porin lyseon lukio yhdistettiin. Lukuvuonna 2021–2022 lukio toimi vielä kahdessa eri toimipisteessä eli alkuperäisten lukioiden rakennuksissa osoitteissa Annankatu 5 ja Tasavallankatu 4, mutta niillä oli yhteinen hallinto ja siten myös yksi rehtori. Lukuvuodesta 2022-2023 alkaen kaikki opetus tapahtuu Tasavallankadulla.

## Koulurakennus
Koulurakennus valmistui alun perin Porin suomalaiselle yhteislyseolle, jossa opiskelu päästiin aloittamaan vuonna 1935. Rakennusta laajennettiin vuosina 1957 ("E-osa") ja vuonna 1964 ("U-osa").

## Linjat ja painotukset
Porin lukiossa toimii yleislinjan lisäksi kaksi valtakunnallisen erityistehtävän linjaa eli luonnontieteellinen linja (LNT) ja urheilulinja. Lisäksi lukiossa toimii englanninkielinen linja ja ilmaisutaidon linjat. Painotettua opetusta annetaan kuvataiteessa ja liiketaloudessa.

### Luonnontieteellinen linja
Luonnontieteelliselle erikoislinjalle valitaan vuosittain 16-20 opiskelijaa ja sen keskiarvovaatimus on yksi Suomen korkeimmista. Linjalla opiskelevan on suoritettava yhteensä vähintään 24:n opintopisteen verran LNT-opintojaksoja.

### Urheilulinja
Urheilulinjalla urheilua tavoitteellisesti harrastavat opiskelijat voivat yhdistää harjoittelun helpommin opiskeluun. Lukio järjestää linjalla opiskeleville lajivalmennusta kolme kertaa viikossa. Linjalle valitaan vuosittain n. 30 opiskelijaa ja hakijoita arvioidaan perinteisen keskiarvon lisäksi myös mm. soveltuvuuspisteillä. Linja toimii yhteistyössä Satakunnan urheiluakatemian (SSA) kanssa.

### Englanninkielinen linja
Englanninkielisellä linjalla tarjotaan lukio-opintoja pääasiassa englanniksi, mutta ylioppilastutkinto suoritetaan kuitenkin suomeksi. Linjalle on erillinen valintakoe, jonka lisäksi pisteitä voi saada aikaisemmista englanninkielisistä opinnoista. Linja on suunnattu erityisesti Porin seudulla asuville ulkomaalaisille, mutta myös suomea äidinkielenään puhuvat voivat hakeutua linjalle.

### Ilmaistutaidon linja
Ilmaisutaidon linjalla opiskelijat tutustuvat mm. teatterin ja muun taiteen tyylilajeihin sekä opiskelijoiden esiintymistaitoja harjoitetaan. Ilmaisutaidon linjalle haettaessa painotetaan äidinkieltä sekä taito- ja taideaineita.

### Kuvataiteen ja liiketalouden painotukset
Kuvataide ja liiketalous eivät ole erillisiä linjoja, vaan niiden opinnot ovat avoimia kaikille. Liiketalouden opintoja tarjotaan yhteensä kahdeksan opintojakson verran  ja kuvataiteen opintoja (pl. valtakunnalliset pakolliset ja syventävät opintojaksot) niin ikään kahdeksan opintojakson verran.

## Rehtorit
* Janne Hakoniemi (2021-)

## Lähteet

## Aiheesta muualla
* Porin lukion kotisivut
Anders Fogh Rasmussenin II hallitus

**Anders Fogh Rasmussenin II hallitus** oli Tanskan hallitus vuosina 2005–2007. Siihen kuuluivat Venstre ja Konservatiivinen kansanpuolue.
## Ministerit
**Pääministeri**
* Anders Fogh Rasmussen (Venstre) 18.2.2005–23.11.2007
**Talous- ja elinkeinoministeri**
* Bendt Bendtsen (Konservatiivinen kansanpuolue) 18.2.2005–23.11.2007
**Ulkoministeri**
* Per Stig Møller (Konservatiivinen kansanpuolue) 18.2.2005–23.11.2007
**Valtiovarainministeri**
* Thor Pedersen (Venstre) 18.2.2005–23.11.2007
**Työministeri**
* Claus Hjort Frederiksen (Venstre) 18.2.2005–23.11.2007
**Oikeusministeri**
* Lene Espersen (Konservatiivinen kansanpuolue) 18.2.2005–23.11.2007
**Kulttuuriministeri**
* Brian Mikkelsen (Konservatiivinen kansanpuolue) 18.2.2005–23.11.2007
**Opetus- ja kirkkoministeri**
* Bertel Haarder (Venstre) 18.2.2005–23.11.2007
**Liikenne- ja energiaministeri**
* Flemming Hansen (Konservatiivinen kansanpuolue) 18.2.2005–12.9.2007
* Jakob Axel Nielsen (Konservatiivinen kansanpuolue) 12.9.2007–23.11.2007
**Tiede-, teknologia- ja kehitysministeri**
* Helge Sander (Venstre) 18.2.2005–23.11.2007
**Elintarvikeministeri**
* Hans Christian Schmidt (Venstre) 18.2.2005–12.9.2007
* Eva Kjer Hansen (Venstre) 12.9.2007–23.11.2007
**Sisäministeri ja terveysministeri**
* Lars Løkke Rasmussen (Venstre) 18.2.2005–23.11.2007
**Kehitysapuministeri**
* Ulla Tørnæs (Venstre) 18.2.2005–23.11.2007
**Puolustusministeri**
* Søren Gade (Venstre) 18.2.2005–23.11.2007
**Sosiaali- ja tasa-arvoministeri**
* Eva Kjer Hansen (Venstre) 18.2.2005–12.9.2007
* Karen Jespersen (Venstre) 12.9.2007–23.11.2007
**Ympäristöministeri ja pohjoismaaministeri**
* Connie Hedegaard (Konservatiivinen kansanpuolue) 18.2.2005–23.11.2007
**Veroministeri**
* Kristian Jensen (Venstre) 18.2.2005–23.11.2007
**Pakolais-, maahanmuutto- ja integraatioministeri**
* Rikke Hvilshøj (Venstre) 18.2.2005–23.11.2007
**Perhe- ja kuluttajaministeri**
* Lars Barfoed (Konservatiivinen kansanpuolue) 18.2.2005–15.12.2006
* Carina Christensen (Konservatiivinen kansanpuolue) 15.12.2006–23.11.2007
## Lähteet
Rikke Hvilshøj

**Rikke Hvilshøj** (s. 5. toukokuuta 1970 Aarhus) on tanskalainen Venstren poliitikko. Hän on istunut kansankäräjillä vuosina 1998–2008 ja toiminut Tanskan pakolais-, maahanmuutto- ja integraatioministerinä vuosina 2005–2007.
## Lähteet

## Aiheesta muualla
* ''Rikke Hvilshøj'' Tanskan kansankäräjien verkkosivuilla
Audinghen

**Audinghen** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 18 kilometriä Boulogne-sur-Merin kaupungista pohjoiseen.

Kuntaan kuuluu Englannin kanaaliin työntyvä niemi Cap Gris-Nez. Niemen kärjestä on linnuntietä 36 km Doveriin, mikä on lyhyin matka Ranskasta Englantiin. Toisen maailmansodan aikana saksalaiset sotajoukot rakensivat neljän kasematin kokonaisuuden osana Atlantin valia. Kasematit saivat nimen Batterie Todt vuonna 1942 kuolleen saksalaisen insinöörin Fritz Todtin mukaan. Ne oli varustettu 380 mm tykeillä, ja niillä pystyttiin ampumaan Englannin kanaalin yli Englannin rannikolle. Nykyään kasematti 1:ssä on Atlantin valli -museo, *Le Musée du mur de l’Atlantique*. Vuonna 1943 liittoutuneet pommittivat ja tuhosivat koko kunnan. Pyhän Pietarin kirkko ja kellotorni rakennettiin uudelleen vuonna 1960.  


Tiedosto:Cap Gris-Nez Westseite.jpg|Cap Gris-Nez
Tiedosto:Bundesarchiv Bild 146-1973-036-01, Cap Gris Nez, Batterie Todt.jpg|Batterie Todt
Tiedosto:Eglise.Audinghen.Mvc-002x.jpg|Pyhän Pietarin kirkko


## Lähteet

## Aiheesta muualla
Escalles

**Escalles** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 13 kilometriä Calais'n kaupungista länteen.

Rannikolla on suurikokoinen ja suosittu ranta *Plage d’Escalles*. Rannan vieressä kohoaa 133 metriä korkea kalkkikivikallio Cap Blanc-Nez. Kallion päälle on rakennettu ensimmäisen maailmansodan aikainen muistomerkki, joka on omistettu Dover Patrolille. Muistomerkki sijaitsee kunnan rajalla, mutta kuitenkin naapurikunta Sangatten puolella. 


Tiedosto:0 Escalles - Le Cap Blanc-Nez (1).JPG|Cap Blanc-Nez
Tiedosto:Monument to the Dover Patrol.jpg|Dover Patrol -muistomerkki


## Lähteet

## Aiheesta muualla
Björn Lindström

**Björn Ludvig Lindström** (17. joulukuuta 1917 Vaasa – 16. marraskuuta 2002 Kauniainen) oli suomalainen kirurgi, jota pidetään Suomen verisuonikirurgian ja elinsiirtojen uranuurtajana. Hän teki Suomen ensimmäisen valtimoleikkauksen 1956 ja munuaisensiirron vuonna 1964 Helsingin Marian sairaalassa. Hän sai professorin arvonimen vuonna 1978 ja jäi eläkkeelle vuonna 1980.

Kirurgi Ludvig Lindströmin poika Björn Lindström kirjoitti ylioppilaaksi Vaasan suomalaisesta yhteiskoulusta vuonna 1936 ja valmistui Helsingin yliopistosta lääketieteen kandidaatiksi 1941, lisensiaatiksi 1946 sekä lääketieteen ja kirurgian tohtoriksi 1959. Vuosina 1960–1961 hän opiskeli ASLA-Fulbright-stipendiaattina kokeellista kirurgiaa Illinois’n yliopistossa Yhdysvalloissa.

Lindström toimi Helsingin yleisessä sairaalassa apulaislääkärinä vuoteen 1953, sitten Marian sairaalassa 1954–1965. Vuodesta 1965 hän toimi Kirurgisessa sairaalassa ensin Hyksin IV kirurgian klinikan apulaisopettajana, sitten apulaisylilääkärinä ja lopuksi hallinnollisena apulaisylilääkärinä eläkkeelle siirtymiseensä 1980 saakka. 1950-luvun puolivälistä alkanutta yksityisvastaanottoa Eiran sairaalassa hän jatkoi 1990-luvulle saakka. Vuonna 1975 Lindström perusti Eiraan verisuonilaboratorion.

## Lähteet
Eero H. Valanne

**Eero Heikki Valanne** (8. heinäkuuta 1920 Helsinki – 31. heinäkuuta 1972 Helsinki) oli suomalainen lastenlääkäri, jota pidetään suomalaisen lastenpsykiatrian uranuurtajana. 

Valanne toimi Helsingin Lastenklinikalla ensin apulaislääkärinä 1950-luvun alusta, välillä Lapinlahden sairaalan lääkärinä 1955–1957 ja Hesperian sairaalassa 1958, kunnes aloitti vuonna 1958 ensimmäisenä lastenpsykiatrian erikoislääkärinä Lastenklinikalla. Hän korosti, että sairaus ja sairaalaan joutuminen aiheuttavat stressiä lapselle ja koko perheelle, minkä takia monia sairaalan toimintatapoja, kuten kivunlievitystä ja vanhempien läsnäoloa, kehitettiin Valanteen ansiosta lapsia paremmin huomioon ottaviksi.

Valanne toimi myös Mannerheimin Lastensuojeluliiton lastenpsykiatrina 1951–1953, Uudenmaan terveydenhuollon opetusalueen mielenterveyslääkärinä 1954–1961 sekä Helsingin kaupungin lastenpsykiatrian toimiston lääkärinä 1954–1959. Vuodesta 1956 hän toimi Lastensuojelun Keskusliiton hallituksen varapuheenjohtajana. Hän julkaisi erikoisalaltaan monia tutkimuksia ja vuonna 1971 kirjan *Lastenpsykiatria* yhdessä Vappu Taipaleen kanssa.

## Julkaisuja
* 
* 

## Aiheesta muualla

*Arajärvi, Terttu: ”Henkilökuva : lastenpsykiatri, LL Eero Valanne”, julkaisussa *Pahantapaisista pojista ja tytöistä itkeviin vauvoihin : yli 100 vuotta lasten mielenterveystyötä*, s. 168-169.
*Pentti, Riitta: *Eero Heikki Valanteen (1920–1972) kirjallinen toiminta vuosina 1947–1972*, Stakes 1996. .

## Lähteet
Elijah Winnington

**Elijah Winnington** (s. 5. toukokuuta 2000 Gold Coast) on australialainen uimari. Hän on kolminkertainen olympiamitalisti ja 400 metrin vapaauinnin maailmanmestari.

Winnington kilpaili vuonna 2017 nuorten maailmanmestaruuskilpailuissa ja saavutti yhden hopean ja kaksi pronssia viesteissä sekä pronssin 200 metrin vapaauinnissa. Vuonna 2018 hän voitti kotikaupungissaan käydyissä Kansainyhteisön kisoissa kultaa 4&nbsp;×&nbsp;200 metrin vapaauinnissa mutta ei yltänyt Tyynenmeren kisoissa henkilökohtaisilla matkoilla loppukilpailuihin. Vuoteen 2021 siirretyissä Tokion olympialaisissa hän saavutti pronssia 4&nbsp;×&nbsp;200 metrin vapaauintiviestissä, jossa hän ui alkuerissä mutta ei enää loppukilpailussa. Hän sijoittui seitsemänneksi 400 metrin vapaauinnissa, jossa hän ui sekä alkuerissä että loppukilpailussa ajan 3.45,20, ja karsiutui 200 metrin vapaauinnin alkuerissä sijoituttuaan 22:nneksi.

Winnington voitti Budapestin MM-kilpailuissa 2022 kultaa 400 metrin vapaauinnissa ennätyksellään 3.41,22, millä hän voitti seuraavan uimarin 1,63 sekunnilla. Hän saavutti hopeaa 4&nbsp;×&nbsp;200 metrin vapaauintiviestissä, jossa hän ui ensimmäisen osuuden ajassa 1.45,83. Hän ui 200 metrillä ennätyksensä 1.45,53 MM-kilpailujen henkilökohtaisen kilpailun välierissä mutta jäi loppukilpailussa kahdeksanneksi ajalla 1.45,82. Saman vuoden Birminghamin Kansainyhteisön kisoissa hän saavutti kultaa 400 metrin vapaauinnissa ajalla 3.43,06, 4&nbsp;×&nbsp;100 ja 4&nbsp;×&nbsp;200 metrin vapaauintiviesteissä sekä pronssia 200 metrin vapaauinnissa. Fukuokan MM-kilpailuissa 2022  hän ui 4&nbsp;×&nbsp;200&nbsp;metrin vapaauintiviestin alkuerissä. Loppukilpailussa Australia saavutti toisella kokoonpanolla pronssia. 400 metrin vapaauinnissa hän sijoittui seitsemänneksi.

Winnington saavutti Dohan MM-kilpailuissa 2024 hopeaa 400 metrin vapaauinnissa ajalla 3.42,86 ja 800 metrillä ajalla 7.42,95 sekä sijoittui lisäksi seitsemänneksi 200 metrin vapaauinnissa. Pariisin olympialaisissa 2024 hän sai 400 metrin vapaauinnissa hopeaa ajalla 3.42,21. Hän sai lisäksi pronssia 4&nbsp;×&nbsp;200&nbsp;metrin vapaauintiviestissä ja sijoittui kahdeksanneksi 800 metrin vapaauinnissa. Saman vuoden  Budapestin lyhyen radan MM-kilpailuissa hän saavutti kultaa 400&nbsp;metrin vapaauinnissa ajalla 3.35,89 ja hopeaa 4&nbsp;×&nbsp;200&nbsp;metrin vapaauintiviestissä.

## Lähteet
Anatolianvinttikoira

**Anatolianvinttikoira** (*Anadolu Sultan Tazısı*) on turkkilainen koirarotu. Sillä ei ole FCI:n tunnustusta.

## Ulkonäkö
Anatolianvinttikoira on poikkeuksellisen pienikokoinen, koska sen on täytynyt sopeutua elinympäristöönsä. Ominaispiirteisiin lukeutuvat pitkä ja kapea kallo, pitkä niska, syvä rintakehä, hoikka runko, pitkät raajat sekä ohut häntä. Erityispiirre on hyvin lyhyt häntä, joka on maksimissaan 20 cm pitkä. Värivaihtoehdot ovat yleisimmästä harvinaisimpaan seuraavat: musta (35,2 % populaatiosta), harmaanruskea (25,4 % populaatiosta), ruskea (12,3 % populaatiosta), kellanruskea (tan, 10,7 % populaatiosta), valkoinen (8,2 % populaatiosta) sekä kirjava (8,2 % populaatiosta). Säkäkorkeus on noin 62 cm ja paino 18,4 kg. Rotu muistuttaa salukia, joskin on tätä kookkaampi.

## Luonne ja käyttäytyminen
Rotu on luonteeltaan lauhkea, rakastava ja uskollinen, ja se tulee hyvin toimeen lasten ja perheen muiden lemmikkien kanssa. Vaikkakin se on äärimmäisen nopea, se ei ole kuitenkaan hyperaktiivinen. Sitä käytetään Keski- ja Etelä-Anatolian kosteikoilla mm. peltopyyn, viiriäisen, kaniinin ja ketun metsästykseen. 

## Alkuperä
Mario Cantonin mukaan anatolianvinttikoira on alun perin tšerkessiansusikoiran paikallismuunnos, mutta turkkilaisten lähteiden mukaan se polveutuu kirgisianvinttikoirasta, joka kulkeutui Anatoliaan turkkilaisten suuren maahanmuuton myötä. Turkkilaisten tutkijoiden mukaan sen alkuperäisiä esiintymisalueita ovat Konyan maakunta ja Şanlıurfan maakunta, minkä lisäksi sitä esiintyy pienemmissä määrin Ankaran maakunnassa, Iğdırin maakunnassa, İstanbulin maakunnassa, Karamanin maakunnassa ja Karsin maakunnassa.

## Lähteet
Kriminvinttikoira

**Kriminvinttikoira** on sukupuuttoon kuollut venäläinen koirarotu. Sillä ei koskaan ollut FCI:n tunnustusta.

## Ulkonäkö
Rodun otsapenger oli selvemmin erottuva kuin nykyisellä venäjänvinttikoiralla. Sillä oli riippuvat, runsaasti karvoittuneet korvat, suora selkä ja kohtalaisen lyhyt, koukkukärkinen häntä. Karvapeite oli puolipitkä ja silkkinen, ja se muodosti hapsuja korviin, reisien takaosiin ja häntään. Väritys oli joko punainen, mustaharmaa, musta tai black&tan.

## Alkuperä
Kriminvinttikoira on esimerkki roduista, jotka ovat syntyneet muinaisista risteytyksistä lyhytkarvaisten salukintyyppisten persialaisten koirien sekä pitkän ja silkkisen karvapeitteen omaavien koirien välillä.  

## Lähteet
Kurdistaninvinttikoira

**Kurdistaninvinttikoira** on sukupuuttoon kuollut turkkilais-armenialainen koirarotu.

## Ulkonäkö
Rotu muistutti rungon rakenteeltaan enemmän venäjänvinttikoiraa kuin muita aasialaisia vinttikoiria; sillä oli kuitenkin tätä karkeapiirteisempi kallo ja vähemmän silkkinen karvapeite. Säkäkorkeus oli noin 75 cm. Karvapeite oli kihara ja villava.

## Alkuperä
Kurdistaninvinttikoira oli kotoisin Taurusvuorten, Anatolian ja Armenian alueilta, missä sitä käytettiin gasellin metsästykseen. Se oli tyypiltään maatiaismainen koira, joka soveltui elämään vuoristoalueella.

## Lähteet
Mihail Ivanov

**Mihail Ivanov** voi tarkoittaa seuraavia:

* Mihail Ivanov (1849–1928), venäläinen säveltäjä
* Mihail Ippolitov-Ivanov (1859–1935), venäläinen säveltäjä
* Mihail Ivanov (s. 1958), venäläinen vesipalloilija
* Mihail Ivanov (s. 1965), venäläinen soutaja
* Mihail Ivanov (s. 1977), venäläinen maastohiihtäjä
* Mihail Ivanov (s. 1983), venäläinen kelkkajääkiekkoilija
Tektronix 4050

**Tektronix 4050** on sarja Tektronixin valmistamia grafiikkatyöasemia. Sarjaan kuuluvat mallit 4051, 4052 ja 4054.

4051 julkaistiin vuonna 1976. Tietokoneessa oli Motorola 6800 -prosessori, DC300 nauha-asema ja se käytti "tallennusputkeksi" kutsuttua näyttötekniikkaa (Direct View Storage Tube). Tietokoneessa oli BASIC-tuki ja Tektronix julkaisi sille ohjelmia ROM-moduuleilla.
4052 ja 4052 käyttivät AMD Am2901 *[[bit-slice]]* -prosessoria Motorolan prosessorin sijaan.

## Lähteet

## Aiheesta muualla
* Introduction to the Tektronix 4051: Part 1 (Introduction and Quick Sample Programs) (YouTube) 
* Dokumentaatiota BitSavers.org-palvelussa 
* The Tektronix 4052 System 
* The Best of Creative Computing Volume 2 (published 1977)
Heikki Vakkuri

**Heikki Olavi Vakkuri** (s. 4. maaliskuuta 1948 Helsinki) on suomalainen keskipitkien ja pitkien matkojen juoksija. Vakkuri voitti SM-pronssia 1500 metrin juoksussa vuonna 1974. Viipurin Urheilijoita edustanut Vakkuri voitti myös SM-kultaa 4x800 metrin viestissä vuonna 1975 ja 4x1500 metrin viestissä vuonna 1974. Maastojuoksun lyhyen matkan joukkuekilpailusta hänellä on Suomen mestaruus vuosilta 1974 ja 1975.

Heikki Vakkurin ennätys 1500 metrillä on 3.40,05 vuodelta 1976 (käsiajanotolla vuonna 1975 3.39,8). Vakkuri juoksi vuonna 1999 50-vuotiaiden sarjassa 1500 metrillä ajan 4.17,02, joka on Tilastopajan tilastoissa Suomen kautta aikojen paras aika.

## Lähteet
Chiaverano

**Chiaverano** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1&nbsp;977 asukasta.

## Lähteet

## Aiheesta muualla
Kuningas Fahdin suihkulähde

**Kuningas Fahdin suihkulähde** (tunnetaan myös nimellä **Jeddan suihkulähde**) on Jeddassa, Saudi-Arabiassa sijaitseva maailman korkein suihkulähde. Sen vesisuihkun korkeus on lähteestä riippuen joko 260 metriä tai enimmillään 312 metriä. Suihkulähteen rakentaminen aloitettiin vuonna 1980. Se valmistui vuonna 1983 ja otettiin käyttöön vuonna 1985. Suihkulähde sijaitsee Punaisessameressä Jeddan kaupungin edustalla.

## Teknisiä tietoja

* Vesipatsaan korkeus max. 312 metriä. 
* Vesisuihkun nopeus max. 375 km/h
* Ilmassa olevan vesipatsaan massa max. 18 t
* Vedenlähde Punaisenmeren merivesi

## Lähteet
HMNZS Te Mana

**HMNZS Te Mana** (viirinumero F111) on Uuden-Seelannin laivaston Anzac-luokan ohjusfregatti.

## Valmistus

Alus tilattiin Tenix Defence Systemsiltä, missä köli laskettiin 18. toukokuuta 1996. Se laskettiin vesille 10. toukokuuta 1997 kumminaan Dame Te Atairangikaahu ja otettiin palvelukseen 10. joulukuuta 1999.

## Palvelus
Alus lähetettiin 2000 Solomonin saarille evakuoimaan noin 225 uusiseelantilaista saarten levottomuuksien aikana. Aluksella sai 29. maaliskuuta 2001 surmansa miehistönjäsen, minkä poliisi totesi kuolemantapaukseksi ilman lisätutkimusten tarvetta. Helmikuussa 2002 Uuden-Seelannin laivaston koelentäjän kuljettama Seasprite-helikopteri putosi aluksen lentokannelle. Onnettomuushetkellä aallokko oli Cookinsalmessa noin kolmimetristä. Tutkimuslautakunta totesi, ettei onnettomuudelle ollut selkeää yksittäistä syytä. Helikopterin korjaaminen maksoi noin 7,4 miljoonaa dollaria. Heinäkuussa 2002 aluksen miehistö avusti Wolf Rockissa karille ajaneen *HMS Nottinghamin* pelastustöissä.

Alus oli 28. tammikuuta - 4. elokuuta 2003 Arabianmerellä ja Omaninlahdella operaatio Enduring Freedomissa. Se oli alueella uudelleen 2004 Combined Task Force 150:ssä. Toukokuussa aluksen helikopteri vaurioitui, mikä kustansi noin 4 miljoonaa dollaria. Tutkimuslautakunta päätteli onnettomuuden syyksi lentäjien virhettä. Omaninlahdella putosi 14. heinäkuuta rahtialuksesta laidan yli miehistönjäsen, jota ei kyetty pelastamaan yrityksestä huolimatta. Alus palasi 10. syyskuuta Devonportiin tarkastettuaan 380 alusta, joista 38 noustiin.
 
*Te Mana* ja *[[HMNZS Endeavour (A11)|HMNZS Endeavour]]* vierailivat 10. kesäkuuta 2005 Vladivostokissa. Helmikuussa 2006 aluksella syttyi tulipalo Autralian rannikolla järjestyissä sotaharjoituksissa. Aluksen Seasprite helikopteri siirrettiin *HMAS Stuartille*. Miehistö sai palon sammumaan. Alkuvuodesta 2007 alukselle tuli konevika matkalla Sydneyyn, joten se joutui jatkamaan matkaa kaasuturbiineilla.

Alus lähetettiin 7. huhtikuuta 2008  Devonportista Persianlahdelle Coalition Task Force 152:een. Se saapui 11. toukokuuta Singaporeen, missä se aloitti kolmen kuukauden merialueiden valvonnan. Tehtävään kuului öljyn tuotannon laitosten suojaaminen, salakuljetuksen estäminen ja merirosvouksen torjunta. Alus osallistui lokakuussa 2013 Sydneyssä pidettyyn laivastokatselmukseen.

Uuden-Seelannin vuoden 2010 puolustusselonteko määritti tarpeen päivittää aluksen järjestelmiä taistelukyvyn ylläpitämiseksi. Alus oli modernisoitavana vuoden 2021 lopulla, jolloin aluksen valvonta-, taistelu- ja puolustusjärjestelmät päivitettiin, jolloin asennettiin uusi taistelujohtojärjestelmä, tutkat, elektroniset ilmaisimet, ohjusjärjestelmät, ohjusten ja torpedojen torjuntajärjestelmät sekä päivitettiin kaikuluotain. Alus palasi palvelukseen vuoden 2021 alkupuolella.

## Lähteet
Madison Iseman

**Madison Iseman** (s. 14. helmikuuta 1997 Myrtle Beach, Etelä-Carolina) on yhdysvaltalainen näyttelijä. Hänet tunnetaan roolistaan ​​CMT-komediatelevisiosarjassa ''Still the King'', jossa hän näytteli Charlottea, Billy Ray Cyrusin hahmon Vernon Brownmulen tytärtä. Hänet tunnetaan myös Bethany Walkerin roolista elokuvissa  ja , Sarah Quinnia elokuvassa ''Goosebumps 2: Haunted Halloween'' sekä Lennon/Alisonia elokuvassa ''Tiedän mitä teit viime kesänä'' ja Mary Ellenin roolissa elokuvassa ''Annabelle Comes Home''.

## Elämä ja ura
Iseman on kotoisin Myrtle Beachistä Etelä-Carolinasta. Hän on Susan Isemanin ja hammaslääkäri John Isemanin tytär. Hän kävi läpi neljä koekuvausta useiden kuukausien aikana roolistaan ​​elokuvassa *Still The King*.  Hän on esiintynyt sarjoissa *[[Moderni perhe]]* ja *[[Henry Danger]]*. Vuonna 2017 hän esitti Bethanyta elokuvassa *Jumanji: Welcome to the Jungle* ja *Jumanji: The Next Level* vuonna 2019. Pamia hän esitti elokuvassa ''Beauty Mark''. Tämän jälkeen Isemanilla oli päärooleja kahdessa kauhuelokuvassa, *Goosebumps 2: Haunted Halloween*, joka julkaistiin lokakuussa 2018 ja *Annabelle Comes Home*, joka julkaistiin kesäkuussa 2019.

## Yksityiselämä
Iseman seurusteli vuodesta 2015 lähtien Spencer Sutherlandin kanssa.

## Aiheesta muualla
*
Kaukjärvi (Kalanti)

**Kaukjärvi** on Varsinais-Suomessa Uudenkaupungin Kalannissa sijaitseva järvi. Noin 11 hehtaarin suuruinen järvi sijaitsee kuusi kilometriä Kalannin kirkonkylän kaakkoispuolella. Kaukjärven lasku-uoma on noin 4 kilometrin pituinen Kaukjärvenoja, joka yhtyy Velluanjokeen Kuuvantakan kylässä.

Kaukjärvi on noin kilometrin pituinen, ja enimmillään vain noin 100 metrin levyinen. Kaukjärven eteläranta on jyrkkää kalliorantaa, mutta itäpäästään se on soistunut ja järvestä on maatunut irti noin hehtaarin suuruinen lampi Vähäjärvi.

Kaukärven vieressä kulkee yhdystie 1953. Järven etelärannalla on yleinen uimaranta, jossa toimii myös paikallisen kyläyhdistyksen ja pienviljelijäyhdistyksen ylläpitämä sauna. Kaukjärveen ja sen ympäristöön liittyy paljon erilaisia kansantarinoita. Erään mukaan järven eteläpuolella sijaitseva Maijankallio on saanut nimensä paikalla roviolla poltetusta piiasta, joka oli surmannut lapsensa.

## Lähteet
Raabe

**Raabe** on muun muassa seuraavien henkilöiden sukunimi:

* Hedwig Raabe (1844–1905), saksalainen näyttelijä
* Max Raabe (s. 1962), saksalainen laulaja
* Meinhardt Raabe (1915–2010), yhdysvaltalainen näyttelijä
* Peter Raabe (1872–1945), saksalainen kapellimestari, musiikintutkija ja musiikkikirjailija
* Sigrid, oik *Sigrid Raabe* (s. 1996), norjalainen laulaja ja lauluntekijä
* Wilhelm Raabe (1831–1910), saksalainen kirjailija
Faxe Bryggeri

**Faxe Bryggeri** on tanskalainen Faxen kaupungissa sijaitseva panimo. Panimon perustivat Nikoline ja Conrad Nielsen vuonna 1901. Yritys perustettiin nimellä Fakse Dampbryggeri, mutta aviomiehensä kuoleman jälkeen Nikoline muutti nimeksi Faxe Bryggeri. Vuonna 1989 Faxe Bryggeri yhdistyi Jyske Bryggerierin kanssa muodostaen Tanskan toiseksi suurimman panimoalan yrityksen. Myöhemmin liittymän nimeksi tuli Royal Unibrew. 

Oluiden lisäksi panimo valmistaa virvoitusjuomia kuten Faxe Kondi, Nikoline, Ceres Red Soda, Thor Passion ja Albani Tonic Water sekä lisenssillä Pepsiä, Mountain Dewtä, 7 Upia ja Mirindaa.

## Lähteet
Schöner Brunnen

**Schöner Brunnen** () on 1300-luvulla rakennettu Nürnbergissä Saksassa sijaitseva suihkukaivo. Se rakennettiin vuosien 1385 ja 1396 välillä. Se on eräs Nürnbergin tunnetuimmista maamerkeistä. 

## Maamerkin kuvaus
Schöner Brunnen koostuu noin 19 metriä korkeasta goottilaistyylisestä tornista, jota ympäröi 40 koristeellista ja tyyliteltyä figuuria. Figuurien esittämistä henkilöhahmoista seitsemän (Aristoteles, Nicomachus, Pythagoras, Ptolemaios, Sokrates, Eukleides ja Elias Donatus) kuvaavat seitsemää klassista vapaata taitoa, neljä kuvaavat Raamatun evankelistoja, neljä kirkkoisiä, seitsemän Saksan vaaliruhtinaita, kahdeksan Moosesta ja muita raamatullisia profeettoja ja loput muita arvostettuja hahmoja eri aikakausilta.

Kokonaisuudessaan maamerkki voidaan ajatella Pyhän saksalais-roomalaisen keisarikunnan uskonnollis-poliittista maailmankuvaa symboloivana monumenttina.

## Lähteet
Sprinkenhof

**Sprinkenhof** on Hampurin Kontorhausviertelin alueella sijaitseva toimistorakennus, joka edustaa tiiliekspressionismia. Kontorhausviertel valittiin vuonna 2015 yhdessä Chilehausin ja Speicherstadtin varastoalueen kanssa Unescon maailmanperintökohteeksi.

Sprinkenhof on saanut nimensä Johann Sprinkiltä, joka osti tontin katedraalikapitulilta vuonna 1384. Alun perin sillä sijaitsi vanha luostaripiha, joka purettiin uuden rakennuksen tieltä.

Sprinkenhofin suunnittelivat veljekset Hans ja Oskar Gerson sekä Fritz Höger. Alkuperäisten suunnitelmien mukaan Sprinkenhofista oli määrä tulla asuintalo, jossa olisi ollut 122 asuntoa. Näitä suunnitelmia ei kuitenkaan koskaan toteutettu, vaan Sprinkenhofista tuli toimistorakennus. Sprinkenhofin kellariin rakennettiin myös Hampurin ensimmäinen maanalainen pysäköintihalli.

Suunnittelutyöt aloitettiin jo vuonna 1925, ja itse mittava rakennusprojekti toteutettiin kolmessa vaiheessa. Aluksi rakennettiin Springeltwiete-kadun varrella sijaitseva keskusrakennus, sen jälkeen länsisiipi vuosina 1929–1932 ja viimeisenä 1939–1943 itäsiipi. Hans Gerson kuoli jo toisen rakennusvaiheen aikana. Koska Oskar Gerson oli juutalainen, hän ei saanut enää työskennellä arkkitehtina kolmannessa valtakunnassa. Fritz Höger oli liittynyt natsipuolueeseen vuonna 1933, ja hän vastasi yksin Sprinkenhofin viimeisen vaiheen suunnittelusta ja toteutuksesta. Sprinkenhof oli valmistuessaan Euroopan suurin toimistorakennus.

Sprinkenhof rakennettiin 1920-luvulla suositun tiiliekspressionismin hengessä. Gersoneja innoittivat Venetsian Dogen palatsi sekä Salamancan Casa de las Conchas. Niedernstraßen ja Johanniswallin kulmaus on pyöristetty – tämä oli tuon ajan tyypillinen tyylipiirre. Julkisivussa on käytetty klinkkeritiiliä ja terrakottaa, ja seiniä koristavat vinoneliön muotoiset klinkkerikuviot. Chilehausia vastapäätä oleva julkisivu on koristeltu Hampurin hansakaupunkihistoriaan viittaavilla ornamenteilla, kuten lokeilla, vaakunalla, hammasrattailla sekä purjelaivoilla. Ornamentit suunnitteli Ludwig Kunstmann, joka loi lisäksi rakennuksen tunnukseksi kultaista vasaraa pitelevän käden. Rakennuksen veistoskoristelusta vastasi Hans Wagner. Neljästä Wagnerin veistämästä patsaasta kaksi tuhoutui pommituksissa vuonna 1943. Tiiliverhouksen säännöllisiin kuvioihin asetetut tiilet sekä talous, kauppa- ja kuljetusaiheita kuvaavat keramiikkakoristeet ovat julkisivun huomiota herättävin piirre. Sprinkenhofin rakennuskompleksin runko on valmistettu teräsbetonista. Päärakennus on yhdeksänkerroksinen, sivusiivet ovat hieman matalampia. 

## Kuvagalleria

Hamburg.Skylift.Kontorhausviertel.wmt.jpg|Kontorhausviertel. Sprinkenhof kuvan oikeassa alalaidassa.
Sprinkenhof.goldener Hammer.wmt.jpg|Kultainen vasara.
Sprinkenhof (Hamburg-Altstadt).Eingang Burchardstraße 8.ajb.jpg|Sprinkenhofian fasadia.
Frau mit Fisch, Sprinkenhof Hamburg.JPG|Hans Wagnerin veistämä patsas.


## Lähteet
Ooze Aalto

**Ooze Aalto** on suomalaisen rap-artisti Eevil Stöön yhdessä JV:n kanssa lokakuussa 2021 julkaistu albumi. 

## Kappaleet
# 
# 
# 
# 
# 
# 
# 
# 
# 
# 
# 

## Lähteet
OkCupid

**OkCupid** on nettideittailupalvelu, jossa saadaan osumia mieltymyksien perusteella. Jokaisen osuman kohdalla käyttäjä voi valita haluaako tykätä, super-tykätä, jättää viestin tai ohittaa henkilö. OkCupid toimii Android ja iOS-käyttöjärjestelmillä, ja myös verkkoselaimella.

## Lähteet
Harboes Bryggeri

**Harboes Bryggeri** on tanskalainen Skælskørissa vuonna 1883 perustettu panimo.

Harboen panimon perustivat vuonna 1883 veljekset Jørgen ja Adolph Harboe yhdessä kauppias Jørgen Lotzin kanssa. Panimon nimi oli aluksi Harboe & Lotzs Bryggeri. Jørgen Harboen poika Gunner pätevöityi Saksassa panimomestariksi ja aloitti baijerilaistyyppisen oluen valmistuksen vuonna 1884. Gunnerin poika Frederik jatkoi toimintaa vuonna 1910 ja Frederikin poika, nimeltään myös Gunner, vuonna 1946. Vuonna 1949 yrityksen nimeksi tuli Harboes Bryggeri ja siitä tuli osakeyhtiö vuonna 1957. Panimon tunnetuin tuote Bjørne Bryg (engl. Bear Beer) lanseerattiin vuonna 1974. Vuonna 1984 yrityksen johtoon nousi Gunner Harboen vävy, saksalaissyntyinen Bernhard Griese.

Harboen panimo perusti entisen Itä-Saksan alueelle Darguniin vuonna 1991 Darguner Brauerein. Seuraavana vuonna Harboes Bryggeri osti Viron Haljalassa sijainneen AS Viru Õlu -panimon. Keväällä 2021 suomalainen yrittäjä Samu Saarikoski osti Haljalan panimon tilat ja laitteet Harboesilta. Tiloissa oluen valmistusta jatkoi Pyynikin käsityöläispanimo.

Harboes Bryggeri on Tanskan kolmanneksi suurin panimoalan yritys. Bear Beer ja Darguner -oluiden lisäksi yritys valmistaa muun muassa muita mallaspohjaisia juomia, energiajuomia sekä mehuja. Yritys on listattu Nasdaq Copenhagen -pörssiin.  

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Rauta(II)fosfaatti

**Rauta(II)fosfaatti** (Fe3(PO4)2) eli **ferrofosfaatti** on rauta- ja fosfaatti-ionien muodostama epäorgaaninen ioniyhdiste. Yhdistettä käytetään keramiikan väriaineena ja katalyyttinä.

## Ominaisuudet, valmistus ja käyttö
Huoneenlämpötilassa rauta(II)fosfaatti on valkoista kiteistä ainetta, mutta muuttuu nopeasti siniharmaaksi tai ruskehtavaksi osittaisen hapettumisen vuoksi. Yhdisteen alkeiskoppi on monokliininen. Rauta(II)fosfaatti esiintyy useimmiten kidevedellisinä muotoina, esimerkiksi tri-, tetra- ja oktahydraatteina (Fe3(PO4)2·3H2O, Fe3(PO4)2·4H2O ja Fe3(PO4)2·8H2O). Oktahydraattia esiintyy luonnossa vivianiittimineraalina. Yhdiste on veteen liukenematonta, mutta liukenee happoihin.

Rauta(II)fosfaattia voidaan valmistaa saostamalla rauta(II)yhdisteiden vesiliuoksista alkalimetallifosfaattien, kuten natriumfosfaatin avulla. Toinen tapa on rauta(III)fosfaatin pelkistus rautajauheella.

Rauta(II)fosfaattia käytetään väriaineena keramiikassa ja katalyyttinä Sitä on tutkittu myös litiumioniakuissa käytettävän litiumrautafosfaatin valmistukseen.

## Lähteet
Internetil ei oo tunteit

**Internetil ei oo tunteit** on suomalaisen rap-artistin Eevil Stöön vuonna 2019 julkaisema EP.

## Kappaleet

# 
# 
# 
# 

## Lähteet
Saattaa olla ninja

**Saattaa olla ninja** on suomalaisen rap-artisti Eevil Stöön ja tuottaja Koksukoon 8. maaliskuuta 2019 julkaisema albumi. Albumin kappaleille "Sylkee", "Kaksijäinen", "21 Savage", "Jemmaa ne dänkit", "Saattaa olla ninja", "Allerginen valolle" ja "Osakan valot" on kuvattu musiikkivideot, joista suurin osa on kuvattu Japanissa.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Kiah Melverton

**Kiah Melverton** (s. 5. marraskuuta 1996 Southport, Queensland) on australialainen uimari. Hän on voittanut pitkän radan maailmanmestaruuden viestissä ja saavuttanut muitakin MM-mitaleja. Hän on menestynyt parhaiten pitkillä vapaauintimatkoilla.

Melverton saavutti universiadeissa 2015 pronssia 800 metrin ja 1&nbsp;500 metrin vapaauinnissa. Ensimmäisen MM-mitalinsa hän saavutti vuonna 2016 sijoittumalla pronssille Windsorin lyhyen radan MM-kilpailuissa 800 metrin vapaauinnissa. Budapestin pitkän radan MM-kilpailuissa 2017 hän sijoittui viiden kilometrin avovesiuinnissa seitsemänneksi. Vuonna 2018 Melverton saavutti kotimaassaan kilpailluissa Kansainyhteisön kisoissa pronssia 800 metrin vapaauinnissa. Myöhemmin samana vuonna hän saavutti Tyynenmeren kisoissa hopeaa 1&nbsp;500 metrin vapaauinnissa sekä sijoittui neljänneksi 800 metrillä ja kuudenneksi 400 metrillä. Gwangjun pitkän radan MM-kilpailuissa 2019 Melverton voitti kultaa 4&nbsp;×&nbsp;200 metrin vapaauintiviestissä vaikkakin ui vain alkuerissä. Hän sijoittui seitsemänneksi 800 metrin ja 1&nbsp;500 metrin vapaauinnissa eikä selviytynyt loppukilpailuun 400 metrillä.

Vuoteen 2021 siirretyissä Tokion olympialaisissa Melverton sijoittui kuudenneksi sekä 800 metrin että 1&nbsp;500 metrin vapaauinnissa. Budapestin pitkän radan MM-kilpailuissa 2022 hän saavutti hopeaa 800 metrin vapaauinnissa yli kymmenen sekuntia yhdysvaltalaiselle Katie Ledeckylle hävinneenä ja 0,23 sekuntia italialaista Simona Quadarellaa nopeampana. Hän saavutti kisojen toisen hopeamitalinsa 4&nbsp;×&nbsp;200 metrin vapaauinnissa, jossa hän ui alkuerissä viimeisen osuuden ja loppukilpailussa kolmannen osuuden. Saman vuoden Kansainyhteisön kisoissa hän saavutti kultaa 4&nbsp;×&nbsp;200 metrin vapaauintiviestissä, hopeaa 400 metrin sekauinnissa ja 800 metrin vapaauinnissa sekä pronssia 400 metrin vapaauinnissa. Fukuokan pitkän radan MM-kilpailuissa 2023 hän ui alkuerissä Yhdysvaltojen 4&nbsp;×&nbsp;200 metrin vapaauintiviestijoukkueessa, joka toisella kokoonpanolla voitti loppukilpailussa kultaa. Dohan MM-kilpailuissa 2024 hän saavutti pronssia 4&nbsp;×&nbsp;200 metrin vapaauintiviestissä.

## Lähteet
Apulianvinttikoira

**Apulianvinttikoira** (*Levriero Pugliese*) eli **foggianvinttikoira** (*Levriero Foggiano*) on sukupuuttoon kuollut italialainen koirarotu.

## Ulkonäkö
Apulianvinttikoira oli lyhytkarvainen.

## Alkuperä
Rotua esiintyi 1980-luvulle asti Tavoliere delle Puglien tasankoalueella. Siitä oli artikkeli vuonna 1983 ENCI:n julkaisemassa lehdessä.

## Lähteet
Eteläitalianvinttikoira

**Eteläitalianvinttikoira** (*Levriero Meridionale*) on mahdollisesti sukupuuttoon kuollut italialainen koirarotu.

## Ulkonäkö
Eteläitalianvinttikoira on lyhytkarvainen.

## Alkuperä
Rotu mainitaan Flavio Brunon kirjassa *La Velocità: Il levriero meridionale o italiano* vuodelta 2009.

## Lähteet
Padanianvinttikoira

**Padanianvinttikoira** (*Levriero Padano*) on sukupuuttoon kuollut italialainen koirarotu.

## Ulkonäkö
Padanianvinttikoiralla oli lyhyt karvapeite.

## Alkuperä
Rotu oli kotoisin Pojoen laaksosta, johon termi Padania viittaa. Siitä oli artikkeli vuonna 1983 ENCI:n julkaisemassa lehdessä.

## Lähteet
Aleksandar Šapić

**Aleksandar Šapić** (; s. 1. kesäkuuta 1978) on serbialainen poliitikko ja entinen vesipalloilija. Hän on ollut Belgradin pormestari 20. kesäkuuta 2022 lähtien.

## Lähteet
Sangatte

**Sangatte** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 8 kilometriä Calais'n kaupungista länteen.

Sangatte on pieni merenrantakohde. Kunta tuli tunnetuksi 25. heinäkuuta 1909, jolloin Louis Blériot lensi ensimmäisenä lentokoneella Englannin kanaalin yli Les Baraquesin kylästä Doveriin. Kylä sai tämän tapahtuman jälkeen nimen Blériot-Plage, ja sinne myös pystytettiin muistomerkki. Kunnan länsiosassa on 133 metriä korkea kalkkikivikallio Cap Blanc-Nez. Kallion päälle on rakennettu ensimmäisen maailmansodan aikainen muistomerkki joka on omistettu Dover Patrolille.  


Tiedosto:2011-07-28 Monument Louis Blériot à Blériot-Plage.jpg|Louis Blériot -muistomerkki
Tiedosto:Monument to the Dover Patrol.jpg|Dover Patrol -muistomerkki


## Kanaalin tunneli
Sangatte on ollut Kanaalin tunnelin työmaana kolmesti.

Ensimmäisen kerran Kanaalin tunnelia kaivettiin Sangattessa vuonna 1878. Tuolloin kaivaminen aloitettiin Cap Blanc-Nezin pohjoispuolella. Tunnelin tekeminen aloitettiin tekemällä 90 metriä syvä kaivanto. Vaakatunnelia kaivettiin 1 839 metriä meren alle. Työt kuitenkin lopetettiin vuonna 1883. Suuaukon ympärille tehtiin muuri ja lopulta 2000-luvun alussa se suljettiin betonilaatalla, joka on edelleen näkyvissä.

Toisen kerran Kanaalin tunnelia varten perustettiin yhtiö vuonna 1957, ja tunneli tekoon päästiin vuonna 1973. Ensin rakennettiin 150 metriä pitkä ramppi, ja sen jälkeen kaivettiin 37 metrin syvyyteen maan alle 400 metrin pituinen luola. Yhdistynyttä kuningaskuntaa kohtasi kuitenkin talouskriisi vuonna 1975 ja se vetäytyi hankkeesta. Yhdysvalloista 2 miljardilla frangilla (noin 305 miljoonalla eurolla) ostettu ja Sangattessa koottu tunnelinporauskone jäi käyttämättä.

Kolmas kerta koitti vuonna 1986. Tässä yhteydessä rakennettiin uusi kaivanto Sangatteen vuonna 1987. Se on vain kymmenien metrien päässä vuonna 1973 tehdystä rampista. Kaivannon syvyys on 65 metriä ja sisähalkaisija 57 metriä. Tästä kaivannosta aloitettiin Kanaalin tunnelin Ranskan puolen työt.


Tiedosto:Puits de Sangatte 08.jpg|Kanaalin tunnelin työmaa vuonna 1878
Tiedosto:Détail de la Descenderie du tunnel de 1973.jpg|Vuoden 1973 tunnelityömaan ramppi


## Lähteet

## Aiheesta muualla
Eyvind Wichmann

**Eyvind Hugo Wichmann** (30. toukokuuta 1928 Tukholma, Ruotsi – 16. helmikuuta 2019 Berkeley, Kalifornia, Yhdysvallat) oli Ruotsissa syntynyt ja Suomessa koulunsa käynyt fyysikko, joka teki uransa Yhdysvalloissa. Hän toimi vuosina 1967–1993 Kalifornian yliopiston teoreettisen fysiikan professorina Berkeleyssä.

Tukholmassa syntynyt ja Helsingissä koulunsa käynyt Wichmann valmistui diplomi-insinööriksi Teknillisestä korkeakoulusta vuonna 1950 ja opiskeli sitten Columbian yliopistossa New Yorkissa, aluksi ASLA-Fulbright-stipendillä, opettajanaan muun muassa Robert Oppenheimer. Hän väitteli New Yorkissa tohtoriksi 1956 ja aloitti sitten pitkän uransa Kalifornian yliopiston Berkeleyn kampuksella, ensin apulaisprofessorina ja vuodesta 1967 professorina. Vuodesta 1993 hän toimi emeritusprofessorina.

Eyvind Wichmannin tutkimusalueita olivat kvanttikenttäteoria ja kvanttisähködynamiikka.

Wichmann avioitui vuonna 1951 suomalaisen koulutoverinsa Marianne Paischeffin (1927–2003) kanssa. He saivat kaksi lasta.. Marianne Paischeff oli teatterivaikuttaja Gerda Wreden ja upseeri Waldemar Paischeffin tytär.

## Julkaisuja
* E. H. Wichmann, *Berkeley Physics Course, Volume 4 — Quantum Physics,* New York: McGraw-Hill, 1967.

## Lähteet
Havisevan rautatieasema

**Havisevan rautatieasema** on rautatieliikennepaikka Tampere–Haapamäki-radalla Havisevan kylässä Kangasalla. Se toimii puolenvaihtopaikkana, ja paikalla on laitetila. Liikennepaikka sijaitsee Solatien varrella.

Haviseva avattiin 15. toukokuuta 1931. Henkilöliikenne ja koko liikennepaikka lakkautettiin 29. toukokuuta 1988. Haviseva avattiin uudelleen puolenvaihtopaikkana noin 300 metriä idempänä 16. tammikuuta 2001. Uudella paikalla ei ole junaannousumahdollisuutta.

## Lähteet

## Aiheesta muualla
*Vaunut.org: Kuvia Havisevan liikennepaikalta
Haviseva

**Haviseva** on Kangasalla valtatien 9 ja Tampere–Haapamäki-radan varressa sijaitseva noin 300–500 asukkaan kylä, joka jakaa rajan Suinulan, Lihasulan, Ansiolahden ja Toosilan kanssa. Havisevaa kuvaillaan Topeliuksen sanoittamassa laulussa "Kesäpäivä Kangasalla". Haviseva on myös laulun kotipaikka.

Havisevalla on yksi suurempi asuinalue nimeltään Mäkikylä. Suurin osa Havisevan asukkaista asuu Mäkikylässä ja Havisevantien varrella. Haviseva jakaa postinumeron 36120 Suinulan kanssa.

Havisevalle liikennöi TKL:n linja 46, joka menee Kangasalan kirkolle arkisin noin puolentoista tunnin välein.

Havisevalla on 100 oppilaan koulu, jonka oppilaat ovat Havisevan, Suinulan, Lihasulan, Ruutanan ja Suinulan alueelta. Koululla on kesäisin hiekkapintainen jalkapallokenttä ja talvisin Harjulan Hallan ylläpitämä luistelukenttä sekä kaukalo. Havisevalla on muun mussa uimaranta, Haralanharjun näkötorni, rautatieliikennepaikka, useita maatiloita ja peltoja. 

## Historia
1540-luvun maakirjoissa Haralan, Antilan, Uotilan, Nikkilän, Paavolan ja Pietilän kantatilat muodostivat nykyisen Havisevan kylän. Harala sijaitsee Havisevanlahden eteläpuolella, Uotila Havisevanlahden länsipuolella, Nikkilä Siitamantien pohjoispuolella, Antila Mäkikylästä itään sekä Paavola ja Pietilä lähempänä Lihasulan rajaa. Vanha kylä sijaitsi Havisevanlahden rannasta kohti Antilan taloa olevassa mäenrinteessä. 

Vuonna 1918 sisällissodassa Havisevan naapurikylässä Suinulassa tapahtui joukkoteloitus, jonka seurauksena Suinulaan on pystytetty muistomerkki tapahtuneesta. Punaisten suunnitelma oli myös räjäyttää Ruutanasta Tampere–Haapamäki-raide, joka kulki Havisevan kautta. 

## Urheilukulttuuri Havisevalla
Havisevalla on ollut aina vahva urheilukulttuuri. Vuonna 1927 Havisevalla järjestettiin ensimmäisiä ampuma-, juoksu- ja hiihtokilpailuja. Tuolloin kilpailut järjestettiin Perälän kentällä Itä-Havisevalla ja aseman lastausalueella. 1930-luvulla Kangasalan Kisa perusti alajaoston Suinulan ja Havisevan alueelle. Vain kaksi vuotta myöhemmin Havisevalle perustettiin voimistelu- ja urheiluseura Riento. 

Vuonna 1937 Kangasalan Kisan Suinulan ja Havisevan alajaosto itsenäistyi, ja syntyi vielä nykypäivänäkin olemassa oleva Harjulan Halla ry. Harjulan Halla on nykyisin suurin havisevalainen urheiluseura, jonka pääasialliset toimintapaikat ovat Havisevan koulu ja Suinulan urheilukenttä.

Vuonna 2023 Havisevalle perustettiin jalkapallo- ja jääkiekkoseura Harjulan Pojat. Seuran kotipaikka on Havisevan koulu, ja sen tarkoituksena on lisätä nuorten välistä kyläurheilua etenkin Kangasalla. Seura ei vielä toistaiseksi ole rekisteröitynyt yhdistys.

## Lähteet
* II osa Kulttuuriympäristöjen nykytilanne (PDF, s. 17–19)
* https://Harjulanhalla.fi Harjulan Hallan historiaa
*
*

### Viitteet
Cüneyt Arkın

**Fahrettin Cüreklibatır,** taiteilijanimeltään **Cüneyt Arkın**, (8. syyskuuta 1937 – 28. kesäkuuta 2022) oli turkkilainen näyttelijä, ohjaaja, tuottaja ja kamppailulajien harrastaja. Arkın esiintyi noin 300 elokuvassa ja tv-sarjassa. Häntä pidetään yhtenä merkittävimmistä turkkilaisista näyttelijöistä.

Arkın syntyi Turkin Eskişehirin maakunnassa krimintataari- ja nogaitaustaiseen perheeseen. Uransa alkuaikoina Arkın tuli tunnetuksi historiallisista draamoista, jotka ajoittuivat Osmanien valtakunnan aikaan. 1970-luvun lopulla Arkın esiintyi poliittisissa elokuvissa, joista tunnetuin on Remzi Jöntürkin ohjaama ”Adam-trilogia”. 

1980-luvulla Arkın sai kansainvälistä huomiota tieteiselokuvasta Dünyayı Kurtaran Adam.  

## Lähteet

## Aiheesta muualla
*
Mons-en-Barœul

**Mons-en-Barœul** on kunta Pohjois-Ranskassa Nordin departementissa Hauts-de-Francen alueella. Se on Lillen itäpuolella oleva esikaupunki.

Mons-en-Barœul pysyi pitkään pienenä maatalouskylänä. Vuonna 1848 rakennettiin tie Lillen ja Roubaix’n välille Mons-en-Barœulin kautta. Tämän jälkeen Mons en Barœulista tuli maaseutulomapaikka varakkaille, jotka rakensivat sinne kauniita porvarillisia asuntoja. 1950-luvulla rakentaminen alkoi kunnassa lisääntyä ja 1960-luvulla alkoi varsinainen väestöräjähdys.

## Liikenne
Mons-en-Barœulin kautta kulkee Lillen metrolinja 2, ja kunnan alueella on kolme metroasemaa: Mons Sarts, Mairie de Mons ja Fort de Mons.

## Tunnettuja kuntalaisia
*Michel Butor (1926-2016), kirjailija ja esseisti


Tiedosto:Mons maison 11 rue poissonnier.jpg|Vanha huvilarakennus
Tiedosto:Nouveaumons.jpg|Uudempaa rakennuskantaa
Tiedosto:Ligne 2 du métro de Lille Métropole - Station Fort de Mons (04).JPG|Fort de Monsin metroasema


## Lähteet

## Aiheesta muualla
Mogens Lykketoft

**Axel Mogens Leif Lykketoft** (s. 9. tammikuuta 1946 Kööpenhamina) on tanskalainen sosiaalidemokraattisen puolueen poliitikko ja puolueensa entinen puheenjohtaja vuosina 2002–2005. Hän on istunut kansankäräjillä vuosina 1981–2019 ja toiminut kansankäräjien puhemiehenä vuosina 2011–2015. Vuosina 1981–1982 hän oli Tanskan vero- ja menoministeri, 1993–2000 valtiovarainministeri ja 2000–2001 ulkoministeri. Vuosina 2015–2016 hän oli YK:n yleiskokouksen puheenjohtaja.
## Lähteet

## Aiheesta muualla
* ''Mogens Lykketoft'' Tanskan kansankäräjien verkkosivuilla
Rolf Skoglund

**Rolf Fredrik Skoglund** (11. elokuuta 1940 – 28. kesäkuuta 2022)  oli ruotsalainen näyttelijä. Hän voitti Eugene O'Neill -palkinnon vuonna 2007.

## Lähteet

## Aiheesta muualla
*
Saint Helena (Pori)

**Saint Helena** on Porin edustalla Selkämeren Kuuskarinselällä sijaitseva keinotekoinen saari. Hevosenkengän muotoinen saari on pinta-alaltaan noin 0,15 hehtaaria. Saarella on yksi vapaa-ajan asunto.

## Historia
Saint Helena on rakennettu Arvekarin ja Pastuskerin saarten väliselle matalikolle meren pohjasta nostetuista kivistä. Paikalla oli alun perin noin 60 cm meren pinnan yläpuolelle noussut kari. Saint Helenan rakensi Reposaaresta kotoisin ollut Osmo Vargelin, joka oli etsinyt itselleen sopivaa saarta Porin kaupungin vuokralle tarjoamien joukosta. Kokemäenjoen suistossa olleet saaret olivat kuitenkin Vargelinin mukaan täynnä hyttysiä ja mäkäräisiä, joten hän halusi hyönteisistä vapaan saaren kauempaa mereltä. Lopulta kaupunki suostui vuokraamaan Vargelinille Helenankarin, jolle hän alkoi rakentamaan Saint Helenan saarta vuonna 1958. Rakennustyöt olivat käynnissä vielä ainakin vuonna 1988, jolloin Vargelin esiintyi saarineen Yleisradion tuottamassa *[[Paljonko on paljon]]* -ohjelmassa. Vargelinin kuoltua saarella on nykyään uusi omistaja.

## Lähteet
St. Albans (kaupunki Vermontissa)

**St. Albans** on kaupunki Yhdysvalloissa Vermontin osavaltiossa. Sen väkiluku oli 6&nbsp;877 vuonna 2020. Kaupunki toimii Franklinin piirikunnan hallintokeskuksena. St. Albansin kaupunkia ympäröi kokonaan Town of St. Albans, joka on erillinen kunta St. Albansin kaupungista.

## Väestö
Vuonna 2020 St. Albansin 6&nbsp;877 asukkaasta valkoisia oli 93,9&nbsp;% ja mustia 1,6&nbsp;%. 4,3&nbsp;% asukkaista puhui kotonaan jotain muuta kieltä kuin englantia ja 1,5&nbsp;% asukkaista oli syntynyt ulkomailla.

## Lähteet

## Aiheesta muualla